Diari Oficial de la Generalitat Valenciana


Sumari del DOGV 9464, del 07-11-2022 (2022/9912)

RESOLUCIÓ de 18 d'octubre de 2022, de la Conselleria d'Hisenda i Model Econòmic, per la qual s'autoritza una generació de crèdits per ingressos finalistes procedents del Ministeri de Sanitat en el marc del Pla de recuperació, transformació i resiliència del Govern d'Espanya per un import de 326.646,40 euros (expedient 10.034/22-193).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9464

Data del DOGV
:   07-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9912


Data del document
:   18-10-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 18 d'octubre de 2022, de la Conselleria d'Hisenda i Model Econòmic, per la qual s'autoritza una generació de crèdits per ingressos finalistes procedents del Ministeri de Sanitat en el marc del Pla de recuperació, transformació i resiliència del Govern d'Espanya per un import de 326.646,40 euros (expedient 10.034/22-193). [2022/9912]  
El Consell Interterritorial del Sistema Nacional de Salut, en la sessió d'11 de maig de 2022, va acordar la distribució de crèdit a les comunitats autònomes per un import total de 3.500.000 euros amb càrrec al pressupost del Ministeri de Sanitat en el marc del component 18, «Renovació i ampliació de les capacitats del Sistema Nacional de Salut»; inversió 4, «Formació de professionals sanitaris en l'àmbit dels plans de formació continuada» (C18.I4), del Pla de recuperació, transformació i resiliència, finançat pel Mecanisme de recuperació i resiliència (MRR), dels quals 326.646,40 euros corresponen a la Comunitat Valenciana.  
La destinació d'aquests fons (C18.I4) té com a objectiu el manteniment i la millora dels coneixements, habilitats i actituds dels professionals sanitaris a fi que puguen adequar permanentment la seua actuació a l'evolució científica i tecnològica i a les demandes i necessitats socials i del mateix sistema sanitari. Aquestes accions formatives hauran d'estar acreditades per la Comissió de Formació Continuada de les Professions Sanitàries.  
En aquest exercici ja s'ha generat crèdit per un import de 265.793,56 euros per a aquesta mateixa finalitat, que corresponien a l'import assignat en la distribució dels fons per a l'execució de la mateixa inversió i component del pla esmentat, aprovada pel Consell Interterritorial del SNS el 4 de novembre de 2021.  
Una vegada rebut els fons de l'assignació de 2022 i atés que no s'han inclòs en el pressupost, la Conselleria de Sanitat Universal i Salut Pública proposa generar crèdit per aquest import en el capítol 2, «Compra de béns corrents i despeses de funcionament» del programa 412.99, MRR. Assistència sanitària, i la seua imputació al centre de despesa 1814, «Formació de professionals sanitaris en l'àmbit dels plans de formació continuada», atenent la normativa específica per a la gestió, comptabilització i identificació de les mesures i projectes finançades pel MRR.  
A aquest efecte, i en virtut del que es disposa en l'article 19 del Decret llei 6/2021, del Consell; l'article 50 de la Llei 1/2015, de 6 de febrer, d'hisenda pública, sector públic instrumental i subvencions, i els articles 21 i 24 de la Llei 8/2021, de 30 de desembre, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una generació de crèdit en el pressupost d'ingressos en la següent aplicació pressupostària 401.92, «Transferència de l'Estat àrea de sanitat. MRR» per un import de 326.646,40 euros.  
  
Segon  
Autoritzar una generació de crèdit en el pressupost de despeses en l'aplicació pressupostària 41.02.84.1350.775.05.6 per un import de 326.646,40 euros.  
  
Tercer  
A conseqüència de l'import generat s'inclouen en l'FP3 del programa 412.99 les dades relatives a l'aplicació d'ingressos 401.92, que queden establides en els termes següents:  
  
Codi ingrés Origen / destinació del finançament Cap. Import  
401.92 Transferència de l'Estat àrea de sanitat. MRR 592.439,96  
 Formació de professionals sanitaris en l'àmbit dels plans de formació continuada. 2 592.439,96  
  
  
València, 18 d'octubre de 2022.- El sotssecretari de la Conselleria d'Hisenda i Model Econòmic (p. d. Resolució 8.06.22, DOGV 9360): Daniel González Serisola.